Kastanye (Castanea) inggih punika satunggaling nama gènus kanggé wolu utawi sangang untuk spésies wit utawi perdu peluruh saking familia Fagaceae asal wewengkon iklim sedhengan ing bumi belahan lèr. Nama punika ugi kaginakaken kanggé wiji ingkang saged dipundhahar saking cupak (woh) mawi eri landhep ingkang dipunasilaken saking wit punika. Wonten ing basa Inggris tuwuhan punika dipunwastani chestnut. Tuwuhan punika wonten ing Basa Indonésia ugi dipunsebat kastanya (saking basa Walandi: kastanje) utawi ugi dipunsebat kacang berangan.

Spesies 
Kados wit ek lan berangan, kastanya kalebet familia Fagaceae. Wonten sekawan spésies utami saking kastanya inggih punika: Castanea sativa (kastanya Éropa), Castanea mollissima (kastanya Cina), Castanea crenata (kastanya Jepang), lan Castanea dentata (kastanya Amérika)..
 Castanea sativa punika satunggaling kastanya saking Éropa.
 Spesies kastanya asal Asia kapérang dados : Castanea crenata (kastanya Jepang), Castanea mollissima (kastanya Cina), Castanea davidii (Cina), Castanea henryi (Cina), lan Castanea seguinii (Cina).
 Spesies kastanya asal saking Amérika kapérang dados : Castanea dentata (kastanya Amérika, praja-praja ing Amérika Sarékat Utara), Castanea pumila ("kastanya kerdil", praja-praja ing Amérika Sarékat Utara) Castanea alnifolia (praja-praja ing Amérika Sarékat Selatan), Castanea ashei (praja-praja ing Amérika Sarékat Selatan), Castanea floridana (praja-praja ing Amérika Sarékat Selatan), lan Castanea paupispina (praja-praja ing Amérika Sarékat Selatan).

Pemerian 
Dhuwuripun tuwuhan punika antawisipun 20 m dumugi 40 m, padatanipun dipuntandur wonten ing Éropa, Asia Wétan lan Asia Kidul-kulon, sarta Amérika Utara. Kulit njawinipun atos kanthi warni coklat tuwa. Kathha tiyang ingkang ngginaken kastanya kanggé campuran kuwé lan pastry. Sup lan saus salad ugi ngginakaken kacang punika supados langkung écho. Kastanya utawi kacang berangan punika kathah kangdutan lemak tak jenuh lan sumber protéin nabati ingkang saé.

Para panalitèn ngandharaken bilih kastanya gadhah kandhutan lemak sakedhik nanging inggil karbohidrat. Kadar antioksidanipun ugi inggil sarta wonten kadhutan vitamin C, B6, lan folat ingkang khasiatipun kanggé ngandhapaken resiko lelara jantung lan lelara sanèsipun .

Cathetan suku 
Chestnut Definition

Pranala njawi 

 The American Chestnut Foundation.

Fagaceae
Bahan dedhaharan